Harmattan

Harmattan inggih punika masa ring Afrika Kauh sané wénten ri antara ungkur November lan patengahan Maret. Puniki kacihnayang antuk angin kalér kangin sané tuh lan maabuk angin dagang, sané mawasta pateh, sané ngasirsir saking Gurun Sahara ring duur Afrika Kauh nuju Celukan Guinea. Wastané kakait sareng kruna  ring Basa Twi. Suhunyané dingin akéhan rikala wengi ring nanging prasida panes pisan ring genah-genah sané sampun katentuang rikala tengai. Ketahnyané, pabinayan suhu prasida gumantung ring kahanan lokal.Geographical Review (1919): "Knox nyurat indik angin puniki : Harmattan kaalami pinaka angin sané ngasirsir, utamanyané ring sasih Désémber, Januari, lan Pébruari, saking NE. tur marupa angin sané panes ring makudang-kudang wewidangan lan angin sané dingin ring wewidangan sané lianan, manut ring paindikan."

Harmattan punika ngasirsir rikala masan lahru, sané mamargi rikala sasih-sasih sané suryané pinih andap. Ring masan puniki, munduk subtropis saking tekanan tegeh tetep ring duur Sahara tengah lan tekanan éndép Wawengkon Konvergénsi Antartropis (ITCZ) tetep ring duur Celukan Guinea. Ring pamarginnyané ring duur Sahara, Harmattan ngambil buk alus miwah partikel pasih (pantaraning 0,5 miwah 10 mikrométer). Taler kaloktah dados "angin dokter", santukan tuhnyané sane nyegerang yening saihang sareng udara tropis sané upek.

 Pustaka